கேள்வி: இலாயிட் அறிகுறி பற்றி நீங்கள் என்ன அறிந்துள்ளீர்கள்?
பதில்: இலாயிட் அறிகுறி (''Lloyd's sign'') என்பது மார்புக் கூடு உள்ள விலா எலும்பு கடைசி இணை எலும்பான 12ஆவது விலா எலும்புக்கும் முதுகெலும்புக்கும் இடையில் உள்ள முதுகில் ஆழமாகத் தட்டும்போது வலி ஏற்பட்டால் சிறுநீரகக் கல் அல்லது சிறுநீரகப் பாதை அழற்சி நோய் இருப்பதைக் குறிக்கும் அறிகுறியாகும். காசுட்ரோவெர்டிபிரல் கோணத் தொய்வு எனப்படும் முதுகின் இருபுறமும் பன்னிரண்டாவது விலா எலும்பிற்கும் முதுகெலும்பு நெடுவரிசைக்கும் இடையில் உருவாகும் கூர்மையான கோணத்தில் வலி இருக்கும் நோயை இது ஒத்திருக்கிறது. ஏனெனில் தட்டிப்பார்க்கும் இடம் கூர்மையான கோணம் இருக்குமிடம் என்பதால் இவ்வொற்றுமை தோன்றுகிறது. சாதாரண அழுத்தம் கொடுத்து தட்டும்போது வலி இருந்தால் இலாயிட் அறிகுறி என்றும் சற்று அழுத்தம் கொடுத்து தட்டும்போது வலி ஏற்பட்டால் அந்நிலை காசுட்ரோவெர்டிபிரல் கோணத் தொய்வு நோய் என்றும் பிரித்தறியப்படுகிறது.